পানশালার বাউন্সারদের হাতে আক্রান্ত হল পুলিস। মত্ত যুবক ও বারকর্মীদের হাতে মার খেলেন তিন পুলিসকর্মী। গতকাল গভীর রাতে বাগুইআটির কাছে ভিআইপি রোডের ওপর একটি পানশালার বাইরে এই ঘটনাটি ঘটে।
 কলকাতা : পানশালার বাউন্সারদের হাতে আক্রান্ত হল পুলিস। মত্ত যুবক ও বারকর্মীদের হাতে মার খেলেন তিন পুলিসকর্মী। গতকাল গভীর রাতে বাগুইআটির কাছে ভিআইপি রোডের ওপর একটি পানশালার বাইরে এই ঘটনাটি ঘটে। অভিযোগ, গতকাল রাত দেড়টা নাগাদ ওই পানশালা থেকে বেরিয়ে কয়েকজন যুবক মত্ত অবস্থায় নিজেদের মধ্যে বচসায় জড়িয়ে পড়ে। কার্যত তারা তাণ্ডব চালাচ্ছিল ভিআইপি রোডের ওপর। কর্তব্যরত তিন পুলিসকর্মী পরিস্থিতি সামাল দিতে গেলে ওই যুবকদের সঙ্গে পানশালার বাউন্সার ও কর্মীরাও পুলিসের ওপর চড়াও হয় বলে অভিযোগ। মারের চোটে আহত হন তিন পুলিসকর্মী।